Съдбовник, Емил Киров, Елена Геракова
Съдбовник, Емил Киров, Елена Геракова
-------------------------------------


### ***Енергийна специфика на всеки ден от годината.Тотем на деня. Аромат на деня. Амулет на деня.***


*Скъпи читателю,*

идеята за тази книга се оформи в многобройните разговори с приятели и познати през годините, когато те споделяха проблемите си и търсеха причините за тях в Съдбата. А когато бяха спокойни и щастливи, забравяха за всичко... до следващия труден миг. („Съдбата ми е такава, просто нямам късмет, защо на мен се случва...“ и т.н.) Решихме да предложим нашия опит в книга, която да подкрепи всеки в приключението на живота-съдба.

СЪДБОВНИК е наръчник за всеки ден, в който сме съчетали различни идеи. Всеки нов ден носи в своята звездна аура уникален потенциал. Посредством заложената информация в личната астрална карта на човека и уникалния енергиен модел на деня се създава фин резонанс, който задава специфични енергийни характеристики. Неподвижните звезди според астрологическата наука правят възможно да надникнем дори 50 години напред. Ден по ден, тези характеристики са закодирани в календара. Разбира се, очертаните тенденции са общи, но отчитането им и съобразяването с тях може да направи дейността ни по-успешна, а осъзнаването на света – по-задълбочено и по-цялостно.

Да опознаем звездния модел на деня, да се съобразим с динамичната астрална карта е път да навлезем по-навътре в тайните на Всемира. Всеки нов ден в нашия живот носи скрито послание, което може да бъде разчетено и да бъде своеобразен импулс в усилието ни да направим този свят прекрасен!

Емил Киров и Елена Геракова
